**โรคอีสุกอีใส**

**(Chickenpok/Varicella)**

หลายคนคงคุ้นเคยกับโรคนี้เป็นอย่างดี บางคนเคยเป็นแล้ว บางคนยังไม่เคยเป็น เรามาทำความรู้จักกับโรคอีสุกอีใสกันมากขึ้นดีกว่า โรคอีสุกอีใสเป็นโรคไข้ออกผื่นและตุ่ม พบมากในเด็กและอาการมักไม่รุนแรง แต่อาจก่อให้

เกิดอาการแทรกซ้อนรุนแรงได้ในบางครั้ง โดยเฉพาะอย่างยิ่งในเด็กเล็กและผู้มีภูมิคุ้มกันบกพร่อง

**สาเหตุ**

เกิดจากเชื้อไวรัส Varicella-Zoster Virus (VZV) ซึ่งเป็นเชื้อไวรัสชนิดเดียวกันกับที่ทำให้เกิดโรคงูสวัดโดยทั่วไปมักพบการระบาดในช่วงปลายฤดูหนาวถึงต้นฤดูร้อน แต่ก็สามารถพบได้ประปรายตลอดทั้งปี

**การติดต่อ**

หากสัมผัสถูกตุ่มน้ำโดยตรง หรือสัมผัสถูกของใช้ เช่น แก้วน้ำ ผ้าเช็ดหน้า ผ้าเช็ดตัว ผ้าห่ม ที่นอนที่มีการปนเปื้อนเชื้อหรือมีการไอ จาม หายใจรดกัน สูดหายใจเอาละอองของตุ่มน้ำผ่านเข้าทางเยื่อเมือกก็อาจเป็นโรคได้ในหญิงตั้งครรภ์ที่เป็นโรคอีสุกอีใสก็มีโอกาสที่จะติดต่อไปยังเด็กในครรภ์ได้เช่นกัน

**อาการ**

จะมีไข้ต่ำ ๆ อ่อนเพลีย ในผู้ใหญ่มักมีไข้สูงและปวดเมื่อยตามตัวคล้ายไข้หวัดใหญ่ ผู้ป่วยจะมีผื่น ซึ่งจะขึ้นพร้อมกับวันที่เริ่มมีไข้ หรือ 1 วัน หลังจากมีไข้ เริ่มแรกจะเป็นผื่นแดงราบ ต่อมาจะกลายเป็นตุ่มนูนมีน้ำใส ๆ และมีอาการคัน ซึ่งจะกลายเป็นหนอง หลังจากนั้นอีก 2-4 วัน ก็จะตกสะเก็ดและค่อย ๆ หลุดไป กลายเป็นจุดด่างดำหรือรอยแผลเป็นได้ บางรายมีตุ่มขึ้นในช่องปาก ทำให้ปากเปื่อย ลิ้นเปื่อย เจ็บคอ

**การป้องกัน**

โรคนี้ติดต่อกันได้ง่ายจากการสัมผัส จึงควรแยกผู้ป่วย หลีกเลี่ยงการใช้ของส่วนตัวปะปนกัน (คนที่เคยเป็นโรคอีสุกอีใสมาแล้วจะมีภูมิต้านทานตลอดชีวิต) การป้องกันในปัจจุบันสามารถฉีดวัคซีนป้องกันได้ ซึ่งจะลดความเสี่ยงต่อการเกิดแผลเป็นอันเนื่องจากการเป็นโรคนี้ หรือลดความเสี่ยงด้วยโรคแทรกซ้อนจากการติดเชื้อแบคทีเรีย

**การฉีดวัคซีนป้องกันโรคอีสุกอีใส**

แนะนำให้ฉีดในเด็กอายุ 1 ขวบขึ้นไป จนถึงอายุ 13 ปี ฉีดเพียง 2 เข็มจะป้องกันโรคได้ สำหรับผู้ที่มีอายุมากกว่า 13 ปีต้องรับวัคซีน 2 เข็ม ห่างกัน 4-8 สัปดาห์ หลังจากฉีดวัคซีนควรหลีกเลี่ยงยาแอสไพรินนาน 6 สัปดาห์ ห้ามฉีดในหญิงตั้งครรภ์ ผู้ที่มีภาวะภูมิคุ้มกันบกพร่อง ผู้ป่วยที่ใช้ยาแอสไพรินประจำ หรือใช้เตียรอยด์ขนาดสูงมานาน และในผู้ป่วยโรคมะเร็ง โรคนี้เมื่อหายแล้ว มักมีเชื้อหลบอยู่ที่ปมประสาท ซึ่งอาจจะเกิดเป็นโรคงูสวัดได้ในภายหลัง และผู้ป่วยสามารถรับประทานอาหารจำพวกโปรตีน เพื่อสร้างภูมิต้านทานโรคและช่วยซ่อมแซมส่วนที่สึกหรอได้ นอกจากนี้แล้ว ยังควรสวมหน้ากากอนามัยและล้างมืออย่างถูกวิธี เพื่อป้องกันการแพร่ระบาดและติดเชื้อโรคอีกด้วย

**ที่มา** : งานสื่อสารองค์กร http://med.mahidol.ac.th/th/news/announcements/06272014-1207-th

**คำถามที่ 1 แบบเลือกตอบ**

คำถาม : ผู้ที่เคยเป็นโรคอีสุกอีใสแล้ว มีโอกาสจะเป็นโรคใดในอนาคต

1. โรคอีสุกอีใส

2. โรคไวรัสตับอักเสบ

3. โรคภูมิคุ้มกันบกพร่อง

4. โรคงูสวัด

เฉลย/แนวคำตอบ คำตอบที่ : 4 โรคงูสวัด

ไม่ได้คะแนน : ตอบข้ออื่น ๆ หรือไม่ตอบ

กระบวนการอ่าน: การบูรณาการและตีความ

สถานการณ์: การอ่านเพื่อการศึกษา

แหล่งที่มา: เนื้อเรื่องเดียว

รูปแบบของเนื้อเรื่อง: แบบต่อเนื่อง

ประเภทของเนื้อเรื่อง: บอกเล่าอธิบายเหตุผล

ลักษณะข้อสอบ: แบบเลือกตอบ

ความสอดคล้องตัวชี้วัด: ท 1.1, ป.6/3 : จับใจความสำคัญจากเรื่องที่อ่าน

**คำถามที่ 2 แบบเลือกตอบเชิงซ้อน**

โปรดพิจารณาข้อความด้านล่างต่อไปนี้ว่า เป็นข้อปฏิบัติที่ถูกต้องในการฉีดวัคซีนป้องกันโรคอีสุกอีใส  
ใช่หรือไม่ โดยทำเครื่องหมายวงกลมล้อมรอบคำตอบ

|  |  |
| --- | --- |
| **ข้อความ** | **ใช่/ไม่ใช่** |
| 1. ผู้ป่วยโรคมะเร็งห้ามฉีดวัคซีนนี้ 2. ไม่ควรรับประทานยาพาราเซตามอล 3. ควรฉีดวัคซีนนี้เมื่อตั้งครรภ์ 4. วัคซีนนี้สามารถฉีดได้ทุกเพศทุกวัย 5. ห้ามฉีดวัคซีนนี้กับผู้ที่ใช้สารสเตียรอยด์ในปริมาณสูง | ใช่ / ไม่ใช่  ใช่ / ไม่ใช่  ใช่ / ไม่ใช่  ใช่ / ไม่ใช่  ใช่ / ไม่ใช่ |

เฉลย/แนวคำตอบ คะแนนเต็ม : ตอบถูกทั้ง 5 ข้อ (ใช่ ไม่ใช่ ไม่ใช่ ไม่ใช่ ใช่)

ได้คะแนนบางส่วน : ตอบถูก 3 ข้อ

ไม่ได้คะแนน : ตอบถูก 2 ข้อ หรือน้อยกว่า หรือไม่ตอบ

กระบวนการอ่าน: การบูรณาการและตีความ

สถานการณ์: การอ่านเพื่อการศึกษา

แหล่งที่มา: เนื้อเรื่องเดียว

รูปแบบของเนื้อเรื่อง: แบบต่อเนื่อง

ประเภทของเนื้อเรื่อง: บอกเล่าอธิบายเหตุผล

ลักษณะข้อสอบ: แบบเลือกตอบเชิงซ้อน

ความสอดคล้องตัวชี้วัด: ท 1.1, ป.6/3 : จับใจความสำคัญจากเรื่องที่อ่าน

**คำถามที่ 3 แบบเติมคำตอบแบบปิด**

คำถาม : เชื้อไวรัส Varicella-Zoster Virus (VZV) เป็นเชื้อไวรัสชนิดเดียวกันกับเชื้อใด

เฉลย/แนวคำตอบ คำตอบ : เชื้อโรคงูสวัด

กระบวนการอ่าน: การบูรณาการและตีความ

สถานการณ์: การอ่านเพื่อการศึกษา

แหล่งที่มา: เนื้อเรื่องเดียว

รูปแบบของเนื้อเรื่อง: แบบต่อเนื่อง

ประเภทของเนื้อเรื่อง: บอกเล่าอธิบายเหตุผล

ลักษณะข้อสอบ: เติมคำตอบ

ความสอดคล้องตัวชี้วัด: ท 1.1, ป. 6/3 : จับใจความสำคัญจากเรื่องที่อ่าน

**คำถามที่ 4 แบบเติมคำตอบแบบเปิด (อย่างน้อย 1 คำถาม)**

คำถาม : จากข้อความข้างต้น เหตุใดประเทศไทยพบผู้ป่วยเป็นโรคอีสุกอีใสมากในช่วงเดือนกุมภาพันธ์ถึงเดือนเมษายน

เฉลย/แนวคำตอบ คำตอบ : โรคอีสุกอีใสจะระบาดช่วงปลายฤดูหนาวถึงต้นฤดูร้อน ซึ่งตรงกับเดือนธันวาคมถึงเดือนกุมภาพันธ์ แต่ก็สามารถพบได้ประปรายตลอดทั้งปี

กระบวนการอ่าน: การบูรณาการและตีความ

สถานการณ์: อ่านเพื่อการศึกษา

แหล่งที่มา: เนื้อเรื่องเดียว

รูปแบบของเนื้อเรื่อง: แบบต่อเนื่อง

ประเภทของเนื้อเรื่อง: บอกเล่าอธิบายเหตุผล

ลักษณะข้อสอบ: เติมคำตอบตอบ

ความสอดคล้องตัวชี้วัด: ท 1.1, ป.6/3 : จับใจความสำคัญจากเรื่องที่อ่าน

**คำถามที่ 5 แบบเติมคำตอบแบบอิสระ**

คำถาม : นักเรียนมีข้อปฏิบัติตัวอย่างไรได้บ้าง ในการป้องกันตนเองไม่ให้เป็นโรคอีสุกอีใส จงอธิบายโดยใช้คำพูดของตนเอง

เฉลย/แนวคำตอบ คะแนนเต็ม • ไม่ใช้ของส่วนตัวร่วมกัน เช่น แยกผ้าเช็ดตัวกัน ไม่ดื่มน้ำแก้วเดียวกัน ไม่ใช้ช้อนรับประทานอาหาร ร่วมกัน

• ฉีดวัคซีนป้องกันโรคอีสุกอีใส

• หลีกเลี่ยงการสัมผัส

ไม่ได้คะแนน คำตอบไม่เกี่ยวข้องหรือกว้างเกินไป หรือไม่ตอบ เช่น

• ปฏิบัติตนตามที่สมควร (กว้างเกินไป)

• ไม่มีอะไรพิเศษ ถ้าร่างกายแข็งแรงดีก็ไม่ต้องกลัว

กระบวนการอ่าน: การบูรณาการและตีความ

สถานการณ์: การอ่านเพื่อการศึกษา

แหล่งที่มา: เนื้อเรื่องเดียว

รูปแบบของเนื้อเรื่อง: แบบต่อเนื่อง

ประเภทของเนื้อเรื่อง: บอกเล่าอธิบายเหตุผล

ลักษณะข้อสอบ: เติมคำตอบ

ความสอดคล้องตัวชี้วัด: ท 1.1, ป.6/3 : จับใจความสำคัญจากเรื่องที่อ่าน